CELEX: 32000D0299
Language: ro
Date: 2000-04-06 00:00:00
Title: Decizia Comisiei din 6 aprilie 2000 de stabilire a clasificării inițiale a echipamentelor radio și a echipamentelor terminale de telecomunicații și a identificatorilor asociați [notificată cu numărul C(2000) 938]Text cu relevanță pentru SEE.

13/Volumul 28
            
            
               RO
            
            
               Jurnalul Ofícial al Uniunii Europene
            
            
               265
            
         32000D0299
   
               L 097/13
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 6 aprilie 2000
   de stabilire a clasificării inițiale a echipamentelor radio și a echipamentelor terminale de telecomunicații și a identificatorilor asociați
   [notificată cu numărul C(2000) 938]
   (Text cu relevanță pentru SEE)
   (2000/299/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 1999/5/CE a Parlamentului European și a Consiliului din 9 martie 1999 privind echipamentele radio și echipamentele terminale de telecomunicații și recunoașterea reciprocă a conformității lor (1), în special articolul 4 alineatul (1),
   întrucât:
   
               (1)
            
            
               Statele membre trebuie să notifice interfețele reglementate astfel încât să poată fi stabilită echivalența dintre ele.
            
         
               (2)
            
            
               Dat fiind că este deja cunoscut că anumite interfețe ale echipamentelor radio sunt echivalente din perspectiva reglementării, echivalența dintre asemenea interfețe trebuie stabilită provizoriu, în așteptarea notificării interfețelor reglementate.
            
         
               (3)
            
            
               Experți din domeniu ai statelor membre au studiat clasificarea reglementărilor interfețelor. În urma acestor studii, s-a ajuns la concluzia că o clasificare sau un marcaj detaliat nu ar fi în interesul consumatorilor sau al autorităților de supraveghere.
            
         
               (4)
            
            
               Statele membre nu au notificat încă interfețele reglementate pe teritoriile lor.
            
         
               (5)
            
            
               Cu toate acestea, se cunosc mai multe interfețe, în special cele reglementate prin Regulamentul tehnic comun adoptat în conformitate cu Directiva 98/13/CE.
            
         
               (6)
            
            
               Este adecvată clasificarea echipamentelor care pot fi introduse pe piață în întreaga Comunitate și care pot fi date în folosință fără să fie limitate la o singură categorie.
            
         
               (7)
            
            
               Este adecvat ca astfel de echipamente să poarte numai marcajul CE.
            
         
               (8)
            
            
               Cu toate acestea, este în interesul autorităților de supraveghere a pieței și al consumatorilor să fie alertați în cazul în care există restricții la introducerea pe piață sau la darea în folosință a unui echipamentului radio în cauză, prin aplicarea unui identificator al categoriei echipamentului.
            
         
               (9)
            
            
               În mod provizoriu, în cazul în care există astfel de restricții, toate echipamentele pote fi grupate într-o singură categorie.
            
         
               (10)
            
            
               Cu toate acestea, pot fi luate în considerare și alte categorii după ce statele membre și-au anunțat interfețele reglementate.
            
         
               (11)
            
            
               În prezenta decizie ar fi util ca aceste categorii să nu fie descrise pe larg în termeni de tipuri de echipament. Prin urmare, Comisia, după ce consultă Comitetul permanent din Directiva 1999/5/CE (CECST), publică și menține pe internet o listă orientativă și neexhaustivă a echipamentelor, pe categorii de echipamente, ca orientare pentru producători. Producătorilor li se recomandă consultarea unui organism notificat în cazul produselor pentru care o astfel de orientare nu este încă disponibilă.
            
         
               (12)
            
            
               Măsurile prevăzute de prezenta decizie sunt conforme cu avizul comitetului CECST,
            
         ADOPTĂ PREZENTA DECIZIE:
   Articolul 1
   (1)   Echipamentele radio și echipamentele terminale de telecomunicații care pot fi introduse pe piață și date în folosință fără restricții constituie o categorie. Această categorie este desemnată drept „Categoria 1”. Pentru această categorie de echipamente nu este desemnat un identificator al categoriei echipamentului.
   (2)   Echipamentele radio cărora statele membre le aplică restricții la darea în folosință potrivit articolului 7 alineatul (2) din Directiva 1999/5/CE sau cărora statele membre le aplică restricții la introducerea pe piață potrivit articolului 9 alineatul (5) din Directiva 1999/5/CE constituie o categorie. Această categorie este desemnată drept „Categoria 2”. Următorul identificator al categoriei echipamentului este atribuit echipamentul acestei categorii:
   
      
   (3)   Comisia publică și actualizează pe internet, în consultare cu Comitetul pentru evaluarea conformității și supravegherea pieței telecomunicațiilor (CECST), o listă orientativă și neexhaustivă a echipamentului care intră într-una din categoriile de mai sus, conținând informații despre Directiva 1999/5/CE (http://europa.eu.int/comm/enterprise/rtte).
   Articolul 2
   Prezenta decizie se adresează statelor membre.
   
      Adoptată la Bruxelles, 6 aprilie 2000.
      
         
            Pentru Comisie
         
         Erkki LIIKANEN
         
         
            Membru al Comisiei
         
      
   
   
      (1)  JO L 91, 7.4.1999, p. 10.